Prilog 2

**Izvještaj o provedenoj prethodnoj (*ex-ante*) evaluaciji nacrta dokumenta:**

**Federalna strategija zaštite okoliša 2022.-2032.**

**Evaluaciju proveo:**

Konzorcij Enova d.o.o. i Centar za energiju, okoliš i resurse (CENER 21)

maj 2022. godine

Sadržaj

[1. UVOD I KONTEKST EVALUACIJE 5](#_Toc110598401)

[1.1. Uvod 5](#_Toc110598402)

[1.2. Predmet, ciljevi i vremenski okvir evaluacije 6](#_Toc110598403)

[1.3. Kontekst 6](#_Toc110598404)

[2. METODOLOGIJA 11](#_Toc110598405)

[2.1. Metodološki pristup 11](#_Toc110598406)

[2.2. Evaluacijski kriteriji i pitanja 11](#_Toc110598407)

[2.3. Ograničenja 14](#_Toc110598408)

[3. NALAZI I PREPORUKE 15](#_Toc110598409)

[3.1. Kriterij sa nalazima i zaključnom ocjenom/preporukom: Pravni okvir i proces pripreme Federalne strategije zaštite okolišaa 15](#_Toc110598410)

[EP 1.1. Da li je ispoštovan OMK (otvoreni metod koordinacije)? 15](#_Toc110598411)

[EP 1.2. Kako je ispoštovan princip horizontalne i vertikalne koordinacije? 16](#_Toc110598412)

[EP 1.3. Kako je ispoštovan princip partnerstva? 17](#_Toc110598413)

[EP 1.4. Kako je ispoštovan princip javnosti i transparentnosti? 17](#_Toc110598414)

[EP 1.5. Da li je izrada strateške platforme u skladu s pravnim okvirom? 18](#_Toc110598415)

[EP 1.6. Da li je ispoštovana faza usaglašavanja strateške platforme? 19](#_Toc110598416)

[EP 1.7. Da li je ispoštovana faza identifikacije strateških projekata? 19](#_Toc110598417)

[EP 1.8. Da li je izvršena adekvatna provjera usklađenosti strateških dokumenata u FBiH? 19](#_Toc110598418)

[EP 1.9. Da li je udovoljeno fazi izrade indikativnog finansijskog okvira? 20](#_Toc110598419)

[EP 1.10. Da li je u Strategiji definiran način provođenja, praćenja, izvještavanja i evaluacije Strategije? 20](#_Toc110598420)

[EP 1.11. Kako je proveden proces konsultacija? 21](#_Toc110598421)

[EP 1.12. Da li je potrebno proširiti konsultantski tim/uključiti još subjekata u proces izrade Strategije? 21](#_Toc110598422)

[EP 1.13. Da li je adekvatan pravni okvir u okviru kojega su se morali kretati nosilac i ostali akteri izrade Strategije? 22](#_Toc110598423)

[3.2. Kriteriji sa nalazima i zaključnom ocjenom/preporukom: Relevantnost/konzistentnost 22](#_Toc110598424)

[EP 2.1. Jesu li identificirani strateški ciljevi, prioriteti i mjere u skladu sa državnim, EU i SDG prioritetima i ciljevima? 22](#_Toc110598425)

[3.2.1. EP 2.2. U kojoj mjeri je osigurana konzistentnost finansijskog okvira sa ciljevima Strategije? 22](#_Toc110598426)

[3.3. Kriterij sa nalazima i zaključnom ocjenom/preporukom: Koherentnost 23](#_Toc110598427)

[EP 3.1.Postoji li komplementarnost i sinergija između definiranih mjera, prioriteta i ciljeva? 23](#_Toc110598428)

[3.4. Kriterij sa nalazima i zaključnom ocjenom/preporukom: Interventna logika i efektivnost 23](#_Toc110598429)

[EP 4.1. Da li aktivnosti pretpostavljene u mjerama doprinose ostvarenju cilja/outcome mjere? Da li su mjere adekvatne za implementaciju prioriteta i ciljeva? 23](#_Toc110598430)

[EP 4.2. Postoji li pripremljena interventna logika Strategije? Uključuje li logičku vezu između ciljeva i izazova definiranih u SWOT i TOWS analizi? Da li su predložene mjere relevantne iz ugla dijagnostike rasta i situacione analize? 24](#_Toc110598431)

[EP 4.3. U kojoj mjeri je interventna logika utemeljena na dokazima, iz studija, radova eksperata? 24](#_Toc110598432)

[EP 4.4. Da li su definirani strateški projekti sa svim elementima? 24](#_Toc110598433)

[3.5. Kriterij: Sistem indikatora 25](#_Toc110598434)

[EP 5.1. Da li svaki cilj, prioritet i mjera imaju adekvatan broj odgovarajućih indikatora? 25](#_Toc110598435)

[EP 5.3. U kojoj mjeri predloženi indikatori reflektiraju promjenu i očekivane rezultate aktivnosti? Koliko su predloženi indikatori relevantnih mjera adekvatni za predložene aktivnosti? 25](#_Toc110598436)

[EP 5.4. Do kog nivoa su indikatori jasni i nedvosmisleni? 25](#_Toc110598437)

[EP 5.5. Da li su izvori indikatora navedeni i dostupni? 26](#_Toc110598438)

[EP 5.6. Da li su postavljene bazne linije indikatora? Da li indikatori sadrže polazne i ciljne vrijednosti? 26](#_Toc110598439)

[EP 5.7. Postoje li ograničenja za adekvatan monitoring indikatora rezultata? Postoji li potreba za posebnim aktivnostima kao priprema za monitoring poput treninga osoblja ili organizacije saradnje sa ministarstvima, jesu li ove aktivnosti predviđene dokumentom? 27](#_Toc110598440)

[EP 5.8. Da li će vrijeme pripreme monitoring izvještaja osigurati pravovremenu informaciju za novi ciklus planiranja? Da li je monitoring rezultata predviđen tako da je osigurana dostupnost indikatora rezultata? 27](#_Toc110598441)

[EP 5.9. Da li su procedure monitoringa jasno definirane i da li je sistem izvještavanja/monitoringa i evaluacije postavljen na način da informiše donosioce odluka? 28](#_Toc110598442)

[EP 5.10. Da li su upravljačke strukture monitoringa i evaluacije postavljene na način da osiguravaju vezu između donosioca odluka i implementacije? 28](#_Toc110598443)

[EP EP 5.11. Da li su evaluacije u toku predviđene na način da osiguravaju ažuriranost Strategije i zakonski okvir? 28](#_Toc110598444)

[3.6. Kriterij: Strukturni okvir 29](#_Toc110598445)

[EP 6.1. U kojoj mjeri je dokument usklađen sa principima jednakosti i nediskriminacije? 29](#_Toc110598446)

[EP 6.2. Da li su ciljevi, prioriteti i mjere definirane jasnim, nedvosmislenim, jednostavnim, razumljivim jezikom? 29](#_Toc110598447)

[EP 6.3. U kojoj mjeri su adresirani očekivani učinci strategije ili negativni učinci strategije? 29](#_Toc110598448)

[EP 6.4. Da li je strateška platforma pripremljena sa ključnim elementima? 30](#_Toc110598449)

[EP 6.5. Prioriteti trebaju biti jasno formulisani, ostvarivi u vremenskom periodu važenja strateških dokumenata, međusobno usklađeni, mjerljivi uz pomoć objektivno provjerljivih indikatora, te društveno i okolišno prihvatljivi. Svaki prioritet označava se hijerarhijski nižim rednim brojem relevantnog strateškog cilja. 30](#_Toc110598450)

[EP 6.6. Da li su mjere jasno formulisane i adekvatno struktuirane? 31](#_Toc110598451)

[EP 6.7. Da li je u strateškom dokumentu definisan okvir za provođenje, praćenje, izvještavanje i evaluaciju ? 31](#_Toc110598452)

[EP 6.8. Da li je pripremljen (a) akcioni plan za strateški dokument i (b) za koji period? 32](#_Toc110598453)

[EP 6.9. Da li akcioni plan sadrži minimalne elemente iz UoISD? 32](#_Toc110598454)

[EP 6.10. Da li je ispoštovana minimalna struktura strateških dokumenata u FBiH kao što je opisano u Prilogu broj 1, člana 20 UoISD-a? 32](#_Toc110598455)

[4. Prilozi 34](#_Toc110598456)

[4.1. Prilog 1: Plan evaluacije 34](#_Toc110598457)

Lista skraćenica

|  |  |
| --- | --- |
| **BiH** | Bosna i Hercegovina |
| **DEI BiH** | Direkcija za evropske integracije BiH |
| **DOB** | Dokumenti okvirnog budžeta |
| **EAS BiH** | Strategija aproksimacije propisa pravnoj stečevini EU u oblasti zaštite okoliša/životne sredine BiH |
| **EP** | Evaluacijsko pitanje |
| **EU** | Evropska unija |
| **EUROSTAT** | Statistički ured Evropske unije |
| **Federacija BiH** | Federacija Bosne i Hercegovine |
| **FMERI** | Federalno ministarstvo energije, rudarstva i industrije |
| **FMOIT** | Federalno ministarstvo zaštite okoliša |
| **FMPU** | Federalno ministarstvo prostornog uređenja |
| **FMPVŠ** | Federalno ministarstvo poljoprivrede, vodoprivrede i šumarstva |
| **FMZ** | Federalno ministarstvo zdravstva |
| **FZzPR** | Federalni zavod za programiranje razvoja |
| **GC Federacije BiH** | Gender centar Federacije BiH |
| **NDC** | Utvrđeni doprinos BiH |
| **NVO** | Nevladine organizacije |
| **OMK** | Otvoreni metod koordinacije |
| **PER BiH** | Program ekonomskih reformi BiH |
| **SDG** | Ciljevi održivog razvoja (eng. *Sustainable Development Goals – SDG*) |
| **SEI** | Štokholmski institut za okoliš |
| **Strategija** | Federalna strategija zaštite okoliša |
| **SWOT** | SWOT analiza – Strengths - snage, Weaknesses - slabosti, Opportunities - prilike, Threats - prijetnje |
| **UN** | Ujedinjene nacije |
| **UNDP** | Razvojni program Ujedinjenih nacija |
| **UoISD** | Uredba o izradi strateških dokumenata u Federaciji BiH |

1. UVOD I KONTEKST EVALUACIJE
   1. Uvod

Vlada Federacije BiH je tokom sjednice održane 28.11.2019. godine donijela Zaključak o usvajanju Informacije o izradi Federalne strategije zaštite okoliša.

**Federalna strategija zaštite okoliša** za razdoblje 2022. – 2032. (u daljnjem tekstu: Strategija) predstavlja ključni strateški dokument u oblasti okoliša koji utvrđuje ciljeve i prioritete zaštite okoliša u Federaciji Bosne i Hercegovine (u daljnjem tekstu: Federacije BiH), način njihovog ostvarivanja, finansijski i institucionalni okvir za implementaciju, monitoring, evaluaciju i izvještavanje. Prilikom izrade Strategije, pažnja je posebno bila usmjerena na donošenje javnih politika kojima bi se ublažio i smanjio negativan uticaj te povećala otpornost na klimatske promjene, povećala usklađenost djelovanja Federacije BiH sa propisima Evropske unije (u daljnjem tekstu: EU) i relevantnim međunarodnim sporazumima, osigurale održivije javne usluge, ojačao okvir za zaštitu okoliša, te olakšala transpozicija pravne stečevine EU. Ovaj strateški dokument će svakako biti uzet u obzir i prilikom izrade operativnih planova rada nadležnih institucija i organa uprave, kao i za izradu dokumenata okvirnog budžeta (DOB) te godišnjih budžeta.

Sadržaj Strategije obuhvata sedam tematskih oblasti pravne stečevine EU, kako slijedi:

1. Upravljanje vodama;
2. Upravljanje otpadom;
3. Biodiverzitet i zaštita prirode;
4. Kvalitet zraka, klimatske promjene i energija;
5. Hemijska sigurnost i buka;
6. Održivo upravljanje resursima; te
7. Upravljanje okolišem.

Prilikom same izrade Strategije, poštivana su osnovna načela rada u skladu sa entitetskim zakonima i dokumentima referentnim za zaštitu okoliša. Strategija je pripremljena u skladu sa **Zakonom o razvojnom planiranju i upravljanjem razvojem u Federaciji BiH** ("Sl. novine FBiH", br. 32/21) te **Uredbom o izradi strateških dokumenata u Federaciji BiH** ("Sl. novine FBiH", br. 74/19).

Zakon definiše i evaluaciju strateških dokumenata, a posebnom **Uredbom o evaluaciji strateških dokumenata u Federaciji BiH** ("Sl. novine FBiH", br. 74/19 i 2/21) je ova evaluacija dodatno utvrđena. U skladu sa Kriterijima za evaluaciju strateških dokumenata (član 10. Uredbe), evaluacija strateških kriterija u Federaciji BiH zasniva se na sljedećim kriterijima relevantnosti (usklađenosti), djelotvornosti (efikasnosti), učinkovitosti (efektivnosti), uticaju te održivosti.

U skladu sa Zakonom i Uredbom, obavezna je i priprema Izvještaja o provedenoj prethodnoj (*ex-ante*) evaluaciji Strategije (u daljnjem tekstu: *ex-ante* evaluacija). Predmetnu *ex-ante* evaluaciju proveo je je konzorcij Enova d.o.o. i Centar za energiju, okoliš i resurse (CENER 21).

S tim u vezi, *ex-ante* evaluacija se provodi sa ciljem unapređenja **kvaliteta**, **relevantnosti** i **koherentnosti** Strategije ("Sl. novine FBiH", br. 74/19, član 12) te se vrši u toku faze izrade dokumenta, prije samog usvajanja istog. U postupku *ex-ante* evaluacije, vrši se i provjera usklađenosti Strategije sa Okvirom za realizaciju Ciljeva održivog razvoja u BiH. Također, kako je naglašeno, posebno je važno provesti procjene u sklopu kriterija relevantnosti (usklađenosti) i učinkovitosti (sa fokusom na koherentnost)[[1]](#footnote-2).

Provjera **kvaliteta** strateškog dokumenta u tom smislu podrazumjeva da li je struktura Strategije usklađena u odnosu na standardna i zakonom propisana pravila – odnosno, da li Strategija sadrži sve propisane elemente, format i poglavlja. **Relevantnost** strateškog dokumenta postavlja pitanje da li strateški ciljevi i prioriteti odgovaraju potrebama ciljnih grupa, te da li se očekuje napredak u razvoju u skladu sa predviđenim mjerama, te koliko su iste realne u datom kontekstu. Nadalje, provjera **učinkovitosti** podrazumjeva analizu usklađenosti između situacione analize i strateških ciljeva, prioriteta i mjera. **Koherentnost** utvrđuje međusobne veze svih djelova strateškog dokumenta, povećavajući time vjerovatnoću da će se implementacijom mjera osigurati očekivani uticaj. Provjere kriterija kvaliteta, relevantnosti, učinkovitosti i koherentnosti utvrđuju se tokom izrade strateškog dokumenta, odnosno prije same implementacije Strategije.

* 1. Predmet, ciljevi i vremenski okvir evaluacije

*Ex-ante* evaluacija doprinosi procesu pripreme Strategije u cilju jačanja odgovornosti i transparentnosti dokumenta, ali i pružanja relevantnih informacija prilikom određivanja razvojnih prioriteta i strateških pravaca za naredni period planiranja. Evaluacijom se pružaju procjena i preporuke da li Strategija zadovoljava sve elemente u smislu strukture dokumenta, procesa pripreme dokumenta, realnosti indikativnog finansijskog okvira i slično.

Specifični ciljevi evaluacije, a posebno u fazi implementacije, su:

* procijeniti kontinuiranu relevantnost strateških ciljeva i prioriteta;
* procijeniti koliki je napredak postignut u ostvarenju strateških ciljeva i prioriteta;
* utvrditi koliko se učinkovito koriste finansijska sredstva te da li se koriste u skladu sa ciljevima Strategije;
* analizirati učinkovitost sistema praćenja provedbe.

Na temelju izvršene analize, evaluacijom će se identificirati prepreke i izazovi u provedbi Strategije te navesti preporuke za prevazilaženje identificiranih prepreka i izazova.

Kada je riječ o predviđenom vremenskom okviru za provedbu evaluacije, *ex-ante* evaluacija ima ulogu dopunjavanja procesa izrade Strategije, te je njena izrada predviđena pred završetak pripreme Nacrta dokumenta.

* 1. Kontekst

Uzimajući u obzir širi kontekst, BiH je još 2003. godine identifikovana kao potencijalna kandidatkinja za članstvo u EU od strane Evropskog vijeća, a što je dovelo i do početka pristupnih pregovora. U skladu s tim aktivnostima, BiH je potpisala niz sporazuma koji se odnose i na zaštitu okoliša, te je članstvo u EU glavni pokretač unapređenja i finalizacije strateškog i pravnog okvira zaštite okoliša.

Nastojeći uskladiti pravni i institucionalni okvir zemlje sa pravnom stečevinom EU, u skladu sa Zakonom o zaštiti okoliša (Sl. novine FBiH, br. 15/21), pokrenut je proces izrade Federalne strategije zaštite okoliša. No, osim toga, BiH je preuzela i obavezu provođenja dokumenta Agende 2030 i Globalnih ciljeva održivog razvoja (eng. *Sustainable Development Goals* – SDG), zbog čega je Vijeće ministara BiH 2021. godine usvojilo dokument „Okvir za realizaciju Ciljeva održivog razvoja u BiH“ (Vlada Švedske i UNDP 2020), a koji je prethodno usvojen i od strane Vlade Federacije BiH[[2]](#footnote-3). Stoga je u kontekstu daljnjeg razvojnog planiranja i upravljanja razvojem u Federaciji BiH, stvorena obaveza da nadležni organi vode računa o Ciljevima održivog razvoja tokom izrade, implementacije i evaluacije strateških dokumenata.

Federalna strategija zaštite okoliša za period 2022. – 2032. je jedinstven dokument koji obuhvata sedam strateških ciljeva sa pripadajućim prioritetima i mjerama, te pruža podršku nadležnim institucijama pri utvrđivanju prioritetnih aktivnosti i lakše usaglašavanje pravne stečevine EU, ali i doprinosi jačanju kapaciteta institucija i organizacija te jačanju svijesti o okolišu.

Ovaj dokument je pripremljen u okviru projekta **procesa izrade Strategije zaštite okoliša/životne sredine Bosne i Hercegovine (BiH ESAP 2030+).** Važno je naglasiti da je Strategija zaštite okoliša/životne sredine BiH razvijena za period 2022‒2032. godine, te zapravo obuhvata dokument za Federaciju BiH, Republiku Srpsku i Brčko distrikt BiH, rezultirajući koherentnim dokumentom koji uključuje sveobuhvatne strateške ciljeve zaštite okoliša/životne sredine i planove konkretnih akcija za postizanje tih ciljeva.

Kada je riječ o izradi dokumenta koji se odnosi na nivo Federacije BiH, u toku procesa, korišten je tzv. **participativni pristup** koji podrazumjeva učešće svih zainteresiranih skupina (uključujući predstavnike institucija, akademske zajednice, privatnih i javnih preduzeća i organizacija civilnog društva) u izradi Strategije. Ovaj pristup je omogućen formiranjem sedam **radnih grupa** koje su bile razvrstane prema navedenim tematskim oblastima, za nivo Federacije BiH. Članovi radnih grupa su, zajedno sa ekspertima angažovanim za svako tematsko područje, zajedno radili na osmišljavanju prioriteta, mjera, očekivanih rezultata i narednih koraka za izradu Strategije. Pored toga, formiran je i **Upravljački odbor** na nivou pomoćnika ministara i službeno imenovanog osoblja relevantnih ministarstava, sa zadatkom rješavanja otvorenih pitanja koja su proizilazila iz rada radnih grupa, te kako bi se osiguralo da je Strategija urađena po najnovijim saznanjima i potrebama uključenih.

Kako je navedeno i u uvodnom dijelu, za potrebe izrade Strategije identificirano je sedam kategorija pravne stečevine EU u oblasti okoliša (tematske oblasti) sa planovima konkretnih akcija za postizanje tih ciljeva u Federaciji BiH, te zajedno sa strateškim ciljevima i prioritetima kako slijedi u tabelarnom prikazu:

| **Tematska oblast** | **Strateški ciljevi** | **Prioriteti** |
| --- | --- | --- |
| **1. Upravljanje vodama** | **Strateški cilj 1: Zaštita kvaliteta vode i osiguravanje raspoloživosti vodnih resursa i njihove održivosti;** | **Prioritet 1.1.**: Spriječiti pogoršanje i unaprijediti status vodnih tijela  **Prioritet 1.2.**: Osigurati uvjete za postizanje održivog korištenja vodnih resursa  **Prioritet 1.3.**: Osiguranje dovoljnih količina vode za piće i njene dostupnosti za potrebe javnog vodosnabdijevanja  **Prioritet 1.4.**: Smanjenje rizika pri ekstremnim hidrološkim pojavama uspostavom održivog sistema upravljanja poplavnim rizikom i prilagođavanja klimatskim promjenama  **Prioritet 1.5.**: Dostići funkcionalan pravni i institucionalni okvir u svrhu prilagođavanja pravnim aktima EU u oblasti voda  **Prioritet 1.6.**: Osiguravanje finansijske održivosti sektora voda |
| **2. Upravljanje otpadom** | **Strateški cilj 2: Smanjenje količine otpada i povećanje količine ponovno upotrijebljenih materijala;** | **Prioritet 2.1.**: Unaprijediti pravni i strateški okvir u oblasti upravljanja otpadom s EU principima  **Prioritet 2.2.**: Unaprijediti sistem evidencije i izvještavanja o otpadu  **Prioritet 2.3.**: Uvesti ekonomske i finansijske instrumente i mehanizme koji će utjecati na smanjenje količine i povećanje stepena iskorištenosti svih kategorija otpada  **Prioritet 2.4.**: Unaprijediti sistem upravljanja komunalnim otpadom  **Prioritet 2.5.**: Unaprijediti sistem upravljanja posebnim kategorijama otpada  **Prioritet 2.6.**: Sanirati površine pod neadekvatno odloženim otpadom  **Prioritet 2.7.**: Jačati svijest o pravilnom razdvajanju, prikupljanju i odlaganju otpada |
| **3. Biološka raznolikost i zaštita prirode** | **Strateški cilj 3: Očuvanje biološke i pejzažne raznolikosti;** | **Prioritet 3.1.:** Unaprijediti pravni okvir Federacije BiH za biodiverzitet i očuvanje prirode kroz usklađivanje zakonodavstva s pravnom stečevinom EU i međunarodnim sporazumima  **Prioritet 3.2**.: Ojačati institucije Federacije BiH nadležne za provođenje propisa i aktivnosti u zaštiti prirode  **Prioritet 3.3**.: Uspostaviti koordinaciju, komunikaciju i izvještavanje o biodiverzitetu i očuvanju prirode u Federaciji BiH  **Prioritet 3.4**.: Uspostaviti kapacitete za praćenje *in situ* stanja i zaštitu biodiverziteta/prirode u Federaciji BiH, po standardima pravne stečevine EU i međunarodnih sporazuma  **Prioritet 3.5.:** Izvršiti inventarizaciju biodiverziteta Federacije BiH na ekosistemskom, specijskom i genetskom nivou  **Prioritet 3.6**.: Ekološki značajna područja prostorno povezati u ekološku mrežu na površini 17% teritorije Federacije BiH  **Prioritet 3.7**.: Unaprijediti međusektorsku saradnju i političku podršku u Federaciji BiH za integraciju zaštite biodiverziteta u sektorske politike i zakonodavstvo  **Prioritet 3.8**.: Jačati naučno utemeljeno odlučivanje o biodiverzitetu/prirodi kroz dijalog naučne zajednice i donosilaca odluka  **Prioritet 3.9**.: Jačati ekološku svijest o biodiverzitetu, očuvanju prirode i ekosistemskim uslugama  **Prioritet 3.10**.: Mobilizirati domaća i međunarodna finansijska sredstva za biodiverzitet Federacije BiH |
| **4. Kvalitet zraka, klimatske promjene i energija** | **Strateški cilj 4: Unapređenje, ublažavanje i prilagođavanje klimatskim promjenama i poboljšanje kvaliteta zraka;** | **Prioritet 4.1.**: Smanjene zagađivanja zraka zagađujućim materijama na nivoe koji su sigurni za ljudsko zdravlje  **Prioritet 4.2.**: Unaprjeđenje sistema upravljanja kvalitetom zraka koji će biti u funkciji podrške donošenju strateških odluka i informiranju građana o kvalitetu zraka  **Prioritet 4.3.**: Smanjen utjecaj Federacije BiH na klimatske promjene smanjenjem emisija stakleničkih plinova i povećanjem ponora ugljika  **Prioritet 4.4.**: Jačanje otpornosti na utjecaje klimatskih promjena  **Prioritet 4.5.**: Povećanje energijske efikasnosti u krajnjoj potrošnji u svim sektorima  **Prioritet 4.6.**: Povećanje udjela obnovljivih izvora energije uz reformu sistema podsticaja (usmjerenog prema građanskoj energiji)  **Prioritet 4.7.**: Smanjenje svjetlosnog zagađenja |
| **5. Hemijska sigurnost i buka** | **Strateški cilj 5: Očuvanje ljudskog zdravlja, poboljšanje dobrobiti i kvaliteta života za sve;** | **Prioritet 5.1.**: Unaprijediti regulativu u oblasti hemijske sigurnosti  **Prioritet 5.2.**: Uspostaviti održiv sistem upravljanja hemikalijama i implementacije propisa iz pravne stečevine EU u oblasti hemijske sigurnosti  **Prioritet 5.3.**: Efikasan rad institucija Federacije BiH u oblasti hemijske sigurnosti  **Prioritet 5.4.**: Smanjen nivo učestalosti oboljenja ili smrti zbog trovanja uslijed neadekvatnog rukovanja hemijskim proizvodima  **Prioritet 5.5.**: Uspostaviti zakonodavni okvir i jasne institucionalne nadležnosti kojima se transponira pravna stečevina EU iz oblasti buke u okolišu u zakonodavstvo Federacije BiH  **Prioritet 5.6.**: Unaprijediti strateško planiranje i monitoring buke u oblasti okoliša  **Prioritet 5.7.**: Efikasan rad institucija u oblasti buke u okolišu  **Prioritet 5.8.**: Smanjenje ugroženosti zdravlja stanovništva zbog buke u okolišu |
| **6. Održivo upravljanje resursima** | **Strateški cilj 6: Osigurati održivo korištenje prirodnih resursa** | **Prioritet 6.1.**: Uspostaviti efikasan zakonski, strateški i institucionalni okvir za održivo upravljanje šumama i šumskim resursima u Federaciji BiH, adekvatno vrednovanje šumskih resursa, kao i integraciju rodno osjetljive problematike klimatskih promjena  **Prioritet 6.2.**: Unaprijediti strateški, zakonski i institucionalni okvir za održivo upravljanje lovnom divljači  **Prioritet 6.3.**: Unaprijediti zakonski, strateški i institucionalni okvir za održivo upravljanje ribljim fondom  **Prioritet 6.4.**: Uspostaviti integralno i održivo upravljanje zemljišnim resursima  **Prioritet 6.5.**: Uspostaviti sistem održivog i odgovornog istraživanja, eksploatacije i upravljanja mineralnim sirovinama |
| **7. Upravljanje okolišem** | **Strateški cilj 7: Unaprijeđenje upravljanja okolišem** | **Prioritet 7.1.:** Unaprijediti zakonski okvir i sektorske politike u svrhu planiranja, upravljanja i zaštitu okoliša u Federaciji Bosne i Hercegovine u cilju ostvarivanja pune harmonizacije s pravnom stečevinom EU i međunarodnim sporazumima o okolišu  **Prioritet 7.2.:** Osigurati efikasnu provedbu usvojenih propisa i preuzetih međunarodnih obaveza  **Prioritet 7.3.:** Postići visok nivo kapaciteta i međusobne koordinacije institucija  **Prioritet 7.4.:** Osigurati visok nivo svijesti javnosti o važnosti zaštite okoliša i uključenosti u proces donošenja odluka, posebno uključenost žena, mladih i društveno osjetljivih grupa  **Prioritet 7.5.:** Uspostaviti efikasan sistem evidencije i transparentno izvještavanje podataka o okolišu u Federaciji Bosne i Hercegovine, uz konsultacije s Partnerstvom 27  **Prioritet 7.6.:** Osigurati visok nivo međusektorskog i intersektorskog sinergijskog djelovanja i integracije javnih okolišnih politika  **Prioritet 7.7.:** Osigurati finansijsku održivost sektora okoliša u Federacije Bosne i Hercegovine  **Prioritet 7.8.:** Uspostaviti sistem za strateško donošenje odluka, ulaganja i praćenje efekata u obrazovanju, istraživanju i inovacijama u okolišu |

1. METODOLOGIJA

Metodologija evaluacije se oslanja na Zakon o razvojnom planiranju i upravljanjem razvojem u Federaciji BiH (Sl. novine FBiH, br. 32/21) te Uredbu o izradi strateških dokumenata u Federaciji BiH (Sl. glasnik FBiH, br. 74/19). Kako bi se provela evaluacija, korišten je tzv. mještoviti metodološki pristup koji se oslanja na kvalitativne i kvantitativne metode prikupljanja podataka, podrobnije opisano u nastavku teksta.

* 1. Metodološki pristup

Kvalitativne i kvantitativne metode prikupljanja i obrade podataka evaluacije obuhvataju: detaljnu analizu dostupne dokumentacije, pregled relevantne literature i zakonskih odredbi, *desk* istraživanje, i sastanke sa ključnim akterima. Evaluacija ovog dokumenta podrazumijeva saradnju sa svim relevantnim institucijama, a posebno sa Federalnim ministarstvom okoliša i turizma (u daljnjem tekstu: FMOIT), te Federalnim zavodom za programiranje razvoja (u daljnjem tekstu: FZzPR).

Federalni zavod za programiranje razvoja je institucija nadležna za pripremanje i koordiniranje *ex-ante* evaluacije Strategije. Federalno ministarstvo za okoliš i turizam je institucija nadležna za provedbu *ex-ante* evaluacije, s obzirom da se radi o sektorskoj Strategiji po pitanju okoliša, za koju je ovo ministarstvo nadležno.

Za potrebe evaluacije, obje institucije su osigurale:

* pristup svim relevantnim dokumentima i podacima za izradu Strategije;
* kontakte i ulogu učesnika procesa izrade;
* razmatranje i izjašnjavanje po preporukama;
* da dokument bude urađen u skladu sa minimalnom strukturom izvještaja o evaluaciji strateških dokumenata u Federaciji BiH u skladu sa Uredbom;
* provedbu *ex-ante* evaluacije u skladu sa Zakonom i Uredbom.
  1. Evaluacijski kriteriji i pitanja

Evaluacija strateških kriterija u Federaciji BiH zasniva se na sljedećim kriterijima (uz uvažavanje specifičnosti *ex-ante* pristupa)[[3]](#footnote-4):

* **relevantnost (usklađenost)** odabranih ciljeva sa utvrđenim problemima i javnim potrebama;
* **djelotvornost (efikasnost)** – omjer planiranih i ostvarenih učinaka i predviđenih (korištenih) resursa radi postizanja optimalnog rezultata
* **učinkovitost (efektivnost)** – opseg ostvarivanja ciljeva strateških dokumenata kroz poređenje polaznih i ostvarenih vrijednosti indikatora;
* **uticaj** – opseg (pozitivnih i negativnih) promjena i posljedica razvojne intervencije (predviđenih i nepredviđenih), te usklađenost učinaka sa potrebama ciljnih skupina; te -
* **održivost** – trajnost pozitivnih promjena i učinaka.

No, kako je u prethodnom poglavlju naglašeno, u postupku *ex-ante* evaluacije važno je provesti procjene u sklopu kriterija relevantnosti (usklađenosti) i učinkovitosti (sa fokusom na koherentnost), što je i učinjeno.

Metodologija podrazumijeva i razvoj evaluacijskih pitanja na temelju kojih se priprema evaluacija. Pitanja su razvijena u skladu sa Uredbom o evaluaciji strateških dokumenata (uz uvažavanje specifičnosti *ex-ante* pristupa), ali uvažavajući i smjernice Priručnika za praktičare javnog sektora: *Evaluacija strateških dokumenata u Federaciji BiH* (ILDP 2021). Prikaz kriterija za provedbu *ex-ante* evaluacije i evaluacijska pitanja (u nastavku teksta: EP) su predstavljena tabelarno u nastavku teksta:

| Kriteriji za provedbu *ex-ante* evaluacije | Evaluacijska pitanja (EP) |
| --- | --- |
| Pravni okvir i proces pripreme strategije razvoja | PRIPREMA STRATEGIJE – PRINCIPI IZRADE STRATEGIJE  1.1. Da li je ispoštovan OMK?  1.2. Kako je ispoštovan princip horizontalne i vertikalne koordinacije?  1.3. Kako je ispoštovan princip partnerstva?  1.4. Kako je ispoštovan princip javnosti i transparentnosti?  PRIPREMA STRATEGIJE – FAZE IZRADE STRATEGIJE  1.5. Da li je izrada strateške platforme u skladu s pravnim okvirom?  1.6. Da li je ispoštovana faza usaglašavanja strateške platforme?  1.7. Da li je ispoštovana faza identifikacije strateških projekata?  1.8. Da li je izvršena adekvatna provjera usklađenosti strateških dokumenata u FBiH?  1.9. Da li je udovoljeno fazi izrade indikativnog finansijskog okvira?  1.10. Da li je u Strategiji definiran način provođenja, praćenja, izvještavanja i evaluacije Strategije?  1.11. Kako je proveden proces konsultacija?  1.12. Da li je potrebno proširiti konsultantski tim/uključiti još subjekata u proces izrade Strategije?  1.13. Da li je adekvatan pravni okvir u okviru kojega su se morali kretati nosilac i ostali akteri izrade Strategije? |
| Relevantnost-konzistentnost | 2.1. Jesu li identificirani ciljevi, prioriteti i mjere u skladu sa državnim, EU i SDG prioritetima i ciljevima?  2.2. U kojoj mjeri je osigurana konzistentnost indikativnog finansijskog okvira sa ciljevima Strategije? |
| Koherentnost | 3.1.Postoji li komplementarnost i sinergija između definiranih mjera, prioriteta i ciljeva? |
| Interventna logika i efektivnost | 4.1. Da li aktivnosti pretpostavljene u mjerama doprinose ostvarenju cilja/outcome mjere? Da li su mjere adekvatne za implementaciju prioriteta i ciljeva?  4.2. Postoji li pripremljena interventna logika Strategije? Uključuje li logičku vezu između ciljeva i izazova definiranih u SWOT i TOWS analizi? Da li su predložene mjere relevantne iz ugla dijagnostike rasta i situacione analize?  4.3. U kojoj mjeri je interventna logika utemeljena na dokazima, iz studija, radova eksperata?  4.4. Da li su definirani strateški projekti sa svim elementima? |
| Sistem indikatora | SISTEM INDIKATORA – RELEVANTNOST INDIKATORA  5.1. Da li svaki cilj, prioritet i mjera imaju adekvatan broj odgovarajućih indikatora?  5.3. U kojoj mjeri predloženi indikatori reflektiraju promjenu i očekivane rezultate aktivnosti? Koliko su predloženi indikatori relevantni mjera adekvatni za predložene aktivnosti?  5.4. Do kog nivoa su indikatori jasni i nedvosmisleni?  5.5. Da li su izvori indikatora navedeni i dostupni?  5.6. Da li su postavljene bazne linije indikatora? Da li indikatori sadrže polazne i ciljne vrijednosti?  SISTEM INDIKATORA – ADMINISTRATIVNI KAPACITETI PRIKUPLJANJA PODATAKA I EVALUACIJE  5.7. Postoje li ograničenja za adekvatan monitoring indikatora rezultata? Postoji li potreba za posebnim aktivnostima kao priprema za monitoring poput treninga osoblja ili organizacije saradnje sa ministarstvima, jesu li ove aktivnosti predviđene dokumentom?  5.8. Da li će vrijeme pripreme monitoring izvještaja osigurati pravovremenu informaciju za novi ciklus planiranja? Da li je monitoring rezultata predviđen tako da je osigurana dostupnost indikatora rezultata?  SISTEM INDIKATORA – SISTEM MONITORINGA I EVALUACIJA  5.9. Da li su procedure monitoringa jasno definirane i da li je sistem izvještavanja/monitoringa i evaluacije postavljen na način da informiše donosioce odluka?  5.10. Da li su upravljačke strukture monitoringa i evaluacije postavljene na način da osiguravaju vezu između donosioca odluka i implementacije?  EP 5.11. Da li su evaluacije u toku predviđene na način da osiguravaju ažuriranost Strategije i zakonski okvir? |
| Strukturni okvir | 6.1. U kojoj mjeri je dokument usklađen sa principima jednakosti i nediskriminacije?  6.2. Da li su ciljevi, prioriteti i mjere definirane jasnim, nedvosmislenim, jednostavnim, razumljivim jezikom?  6.3. U kojoj mjeri su adresirani očekivani učinci strategije ili negativni učinci strategije?  6.4. Da li je strateška platforma pripremljena sa ključnim elementima?  6.5. Prioriteti trebaju biti jasno formulisani, ostvarivi u vremenskom periodu važenja strateških dokumenata, međusobno usklađeni, mjerljivi uz pomoć objektivno provjerljivih indikatora, te društveno i okolišno prihvatljivi. Svaki prioritet označava se hijerarhijski nižim rednim brojem relevantnog strateškog cilja.  6.6. Da li su mjere jasno formulisane i adekvatno struktuirane?  6.7. Da li je u strateškom dokumentu definiran okvir za provođenje, praćenje, izvještavanje i evaluaciju ?  6.8. Da li je primpremljen (a) akcioni plan za strateški dokument i (b) za koji period?  6.9. Da li akcioni plan sadrži minimalne elemente iz UoISD?  6.10. Da li je ispoštovana minimalna struktura strateških dokumenata u FBiH kao što je opisano u Prilogu broj 1, člana 20 UoISD-a? |

Nalazi (odgovori) na evaluacijska pitanja i zaključne ocjene/preporuke, date su u okviru poglavlja 3. *Nalazi i preporuke*.

* 1. Ograničenja

Samu izradu sveobuhvatne Strategije zaštite okoliša/životne sredine BiH pokrenuli su relevantni organi vlasti sa sva četiri nivoa vlasti u BiH. Od početka procesa izrade Strategije, s obzirom da su se paralelno izrađivala četiri dokumenta Strategije – za nivo BiH, Federacije BiH, Republike Srpske i Brčko distrikta BiH, vođeno je računa da svi dokumenti budu međusobno usklađeni te da se nadopunjuju.

Tokom 2020. godine, po donošenju Uredbe o izradi strateških dokumenata Federacije BiH, dotadašnja metodologija izrade Strategije za nivo Federacije se izmjenila, kako bi bila u skladu sa Uredbom. S obzirom da je Uredba donesena u toku druge polovine izrade sveobuhvatne Strategije zaštite okoliša/životne sredine BiH, neophodno je bilo poduzeti cijeli niz koraka kako bi se u potpunosti prilagodio format i sadržaj Strategije, ali i način rada prilikom njene izrade.

Osim konsultiranja sa samim odredbama Uredbe, vršene su i višestruke konsultacije sa FMOIT, FzZPR i drugim relevantnim insitucijama kako bi se osigurala maksimalna usklađenost, a eksperti i projektni tim su u potpunosti morali izmjeniti način rada. U konačnici, Strategija je u pripremljena u skladu sa odredbama predmetne Uredbe.

1. NALAZI I PREPORUKE

U skladu sa Uredbom, koja između ostalog propisuje sadržaj Izvještaja o provedenoj evaluaciji strateškog dokumenta, u ovom poglavlju su obrađeni nalazi evaluacije, koji uključuju nalaze, odgovore i preporuke/zaključke.

* 1. Kriterij sa nalazima i zaključnom ocjenom/preporukom: Pravni okvir i proces pripreme Federalne strategije zaštite okoliša

EP 1.1. Da li je ispoštovan OMK (otvoreni metod koordinacije)?

#### Nalazi i odgovori na evaluacijska pitanja

OMK (u daljnjem tekstu: otvoreni metod koordinacije) podrazumjeva provođenje konsultacija i usaglašavanja svih nivoa vlasti u Federaciji BiH, kao i drugih interesnih strana sa ciljem zajedničkog definiranja razvojnih pravaca strateških dokumenata u Federaciji (Sl. glasnik FBiH, br. 74/19).

U okviru procesa izrade Strategije, uspostavljeno je sedam radnih grupa (po tematskim oblastima) za nivo Federacije BiH, koju su činili članovi radnih grupa iz različitih sektora – predstavnici institucija u Federaciji BiH, članovi naučnih i akademskih zajednica, javnih i privatnih preduzeća kao i predstavnici civilnog sektora. Osim toga, uspostavljena je i upravljačka struktura u vidu Upravljačkog odbora za nivo Federacije BiH, kojeg su činili pomoćnici ministara iz resornih ministarstava i službeno imenovani službenici različitih relevantnih institucija, kao i predstavnici NVO sektora (EKO BiH mreža).

Uredbom je definisano da je potrebno da se u procesima izrade strateških dokumenata ispoštuje princip zastupljenosti od minimalno 40% manje zastupljenog spola, što je u skladu i sa Zakonom o ravnopravnosti spolova BiH (Sl. glasnik BiH, br. 32/10). Sagledavši redovno vođenu evidenciju članova/-ica radnih grupa i Upravljačkog odbora za izradu Federalne strategije, utvrđeno je da je učestvovalo ukupno 436 članova/-ica radnih grupa te 27 članova Upravljačkog odbora za nivo Federacije BiH koje su činili predstavnici/-ice različitih institucija, naučno-istraživačkih institucija, javnih i privatnih preduzeća te civilnog sektora. Redovitim održavanjem sastanaka radnih grupa (šest ciklusa sastanaka za sedam radnih grupa/tematskih oblasti – ukupno 42 sastanka) te sastanaka članova Upravljačkog odbora (šest sastanaka).

Evidencijom baze podataka članova, utvrđeno je da je od ukupnog broja članova radnih grupa (436) bilo 191 muškaraca te 245 žena, nadmašivši time očekivani minimalni procenat zastupljenosti manje zastupljenog spola.

#### Zaključci i preporuke

Poduzete su sve mjere i koraci kako bi osigurao poštivanje OMK, posebno uzimajući u obzir participativni pristup te zastupljenost u skladu sa odredbama Zakona o ravnopravnosti spolova BiH te Zakona o razvojnom planiranju i upravljanju razvojem u Federaciji BiH, a imajući u vidu da je mininalni procenat zastupljenosti manje zastupljenog spola ispunjen.

U trenutku podnošenja izvještaja nema preporuka.

EP 1.2. Kako je ispoštovan princip horizontalne i vertikalne koordinacije?

#### Nalazi i odgovori na evaluacijska pitanja

Horizontalna i vertikalna koordinacija ispoštovana je kroz formiranje sedam radnih grupa kao i Upravljačkog odbora za nivo Federacije BiH. Osim radnih grupa (gdje je struktura članova/-ica spomenuta ranije), članove/-ice Upravljačkog odbora su činili pomoćnici/-ice ministara i predstavnici/-ice različitih institucija. Članovi/-ice Upravljačkog odbora za nivo Federacije BiH bili su predstavnici:

* Federalnog ministarstva okoliša i turizma (FMOIT)
* Federalnog ministarstva poljoprivrede, vodoprivrede i šumarstva (FMPVŠ)
* Federalnog ministarstva energije, rudarstva i industrije (FMERI)
* Federalnog ministarstva zdravstva (FMZ)
* Federalnog ministarstva prostornog uređenja (FMPU)
* Federalnog zavoda za programiranje razvoja (FZPZ)
* Direkcije za evropske integracije BiH (DEI BiH)
* Saveza općina i gradova Federacije BiH
* Ministarstva komunalne privrede, infrastrukture, prostornog uređenja, građenja i zaštite okoliša Kantona Sarajevo
* Ministarstva prostornog uređenja i zaštite okolice Kantona Tuzla
* Ministarstva prostornog uređenja, graditeljstva i zaštite okoliša županije Zapadno-hercegovačke
* Ministarstva za prostorno uređenje, promet i komunikacije i zaštitu okoline Zeničko-dobojskog kantona
* Ministarstva za građenje, prostorno uređenje i zaštitu okoliša Unsko-sanskog kantona
* Ministarstva prostornog uređenja, građenja, zaštite okoliša, povratka i stambenih poslova Srednjobosanskog kantona
* Ministarstva prometa, veza i zaštite okoliša Posavskog kantona
* Ministarstva graditeljstva, obnove, prostornog uređenja i zaštite okoliša Kantona 10
* Ministarstva za urbanizam, prostorno uređenje i zaštitu okoline Bosansko-podrinjskog kantona
* Agencije za statistiku BiH
* *Gender* centra Federacije BiH (GC Federacije BiH)
* EKO BiH mreže (predstavnici nevladinog sektora).

#### Zaključci i preporuke

Ovo EP je povezano za prethodnim EP 1.1 (koje se odnosi na OMK), s tom razlikom da ovo pitanje sugeriše uključivanje svih relevantnih aktera. Sva pitanja proizašla tokom rada radnih grupa kao prve instance i koja nisu mogla biti riješena unutar grupe, bila su podijeljena sa članovima/-icama Upravljačkog odbora na razmatranje i donošenje odluka. Uvidom u redovno rađene evidencije prisustva kako sastanaka radnih grupa, tako i sastanaka Upravljačkog odbora za nivo Federacije BiH, utvrđeno je da su sve relevatne institucije i akteri bili uključeni u proces izrade Strategije te imali pristup svim relevantnim informacijama. Stoga, ocjenjuje se da je udovoljeno principu horizontalne i vertikalne koordinacije.

U trenutku podnošenja izvještaja nema preporuka.

EP 1.3. Kako je ispoštovan princip partnerstva?

#### Nalazi i odgovori na evaluacijska pitanja

Partnerstvo podrazumijeva saradnju svih nivoa vlasti u Federaciji BiH i socio-ekonomskih partnera u procesu izrade strateškog dokumenta, a što je i u skladu sa Uredbom o izradi strateških dokumenata u Federaciji BiH (član 7.). S obzirom da se ovo pitanje realizira kroz rad savjetodavnih tijela i radnih grupa osnovanih za potrebe izrade Strategije, tematske sastanke, elektronske konsultacije i razmjenu informacija, važno je naglasiti da je, pored ranije nabrojanih institucija, i Savez općina i gradova nominovan kao član Upravljačke grupe kako bi mogli pratiti razvoj izrade Strategije i imati pristup svim relevantnim informacijama.

U Federaciji postoji 79 općina i gradova, te iako dakako nije bilo moguće da sve općine i gradovi sudjeluju u izradi Strategije, važno je napomenuti da je svim općinama/gradovima upućen poziv za učešeću u proces izrade Strategije. Nakon poziva, uslijedile su nominacije iz 37 gradova i općina u Federaciji BiH koji su aktivno sudjelovali u procesu izrade Strategije.

#### Zaključci i preporuke

Uvidom u bazu podataka članova radnih grupa kao i Upravljačkog odbora za nivo Federacije BiH, utvrđeno je da su Savez općina i gradova Federacije BiH kao i svi gradovi/općine u Federaciji BiH pojedinačno dobili poziv i priliku da učestvuju u procesu izrade dokumenta, te da je veliki postotak istih i uzeo učešće tokom različitih održanih sastanaka i/ili davao svoje komentare elektronskim putem.

U trenutku podnošenja izvještaja nema preporuka.

EP 1.4. Kako je ispoštovan princip javnosti i transparentnosti?

#### Nalazi i odgovori na evaluacijska pitanja

Javnost i transparentnost podrazumijevaju kontinuirano informisanje javnosti o procesu izrade strateškog dokumenta (u skladu sa odredbama Uredbe o izradi strateških dokumenata Federacije BiH, član 8.). S tim u vezi, na *web* stranici BiH ESAP 2030+ (<https://esap.ba/bs/>) redovno su objavljivane različite vijesti od važnosti za izradu Strategije, uključujući (ali ne ograničavajući se) na: slanje kvartalnog biltena, redovnu e-mail komunikaciju, redovne informacije o izradi Strategije zaštite okoliša/životne sredine BiH, sastancima radnih grupa, upravljačkih odbora te upravnog odbora na nivou BiH, objavljenim publikacijama i člancima, različitim promo i video materijalima te informacijama o održanim webinarima i drugim događajima. Osim toga, izrada Strategije je promovisana kroz kanale društvenih mreža, različite novine i medijske portale te televizijska gostovanja. Prilikom procesa izrade Strategije, angažovan je komunikacijski tim koji je bio zadužen za informisanje javnosti i objavljivanje svih relevatnih informacija.

Osim toga, projektom je osigurano i redovno obavještavanje svih članova radnih grupa i upravljačkih tijela o relevantnim informacijama, najviše u formi elektronske pošte, službenih dopisa, kvartalnih biltena i slično.

#### Zaključci i preporuke

Sukladno ovim podacima, zaključuje se da je proces izrade Strategije zadovoljio principe javnosti i transparentnosti s obzirom da su iskorišteni svi dostupni alati za promoviranje izrade Strategije kako bi se šira javnost na transparentan i jednostavan način upoznala sa dokumentom.

Svakako, vodeći se odredbama Zakona o razvojnom planiranju i upravljanju razvojem Federacije BiH, sadržaj Strategije će biti dostupan široj javnosti u toku procesa javnog uvida i javne rasprave, ali i po usvajanju dokumenta, na *web* stranicama FMOIT i FZzPR, što je i preporuka tokom faze implementacije Strategije.

EP 1.5. Da li je izrada strateške platforme u skladu s pravnim okvirom?

#### Nalazi i odgovori na evaluacijska pitanja

Strategija je pripremljena vodeći računa o ravnopravnosti spolova, odnosno implementirajući perpektive spolne ravnopravnosti, društvne jednakosti i siromaštva u cijelokupnom dokumentu, posebno kroz prioritete i mjere strateških ciljeva. Nadalje, bazom podataka posebno se mogu dobiti podaci o broju učesnika radnih grupa/Upravljačkog odbora po spolu, a što je u ovom dokumentu i obuhvaćeno obrađenim pitanjem EP 1.1.

Strategija se sastoji od situacione analize za svaku pojedinačnu tematsku oblasti, što je također u skladu sa članom 11. navedene Uredbe. Analiza je kreirana obradom, prikupljanjem i analizom najnovijih dostupnih podataka.

Nadalje, Strategijom je razvijeno 7 strateških ciljeva (svaki odgovarajući za po jednu tematsku oblast), kako slijedi:

* zaštita kvaliteta vode i osiguravanje raspoloživosti vodnih resursa i njihove održivosti;
* smanjenje količine otpada i povećanje količine ponovno upotrijebljenih materijala;
* očuvanje biološke i pejzažne raznolikosti;
* unapređenje, ublažavanje i prilagođavanje klimatskim promjenama i poboljšanje kvaliteta zraka;
* očuvanje ljudskog zdravlja, poboljšanje dobrobiti i kvaliteta života za sve;
* održivo upravljanje prirodnim resursima;
* unapređenje upravljanja okolišem.

Članom 11. (stav 7.) Uredbe propisano je postojanje maksimalno pet strateških ciljeva, dok se Strategija, kako je navedeno, sastoji od sedam strateških ciljeva.

Također, važno je napomenuti da ni jedan od strateških ciljeva ne sadrži više od tri indikatora, što je i u skladu sa članom 11. (stav 8.) Uredbe o izradi strateških dokumenata u Federaciji BiH.

#### Zaključci i preporuke

Kada je riječ o podacima koji se odnose na muškarce i žene, zaključuje se da su ovi podaci dostupni putem BiH ESAP 2030+ baze podataka te su obrađeni kroz Strategiju u smislu perspektiva spolne ravnopravnosti, društvene jednakosti i siromaštva.

Utvrđeno je da je broj strateških ciljeva prema Uredbi prekoračen, no u obzir je potrebno uzeti specifičnosti sektora okoliša. Imajući u vidu da Strategije okoliša evropskih zemalja sadrže mnogo veći broj strateških ciljeva – Strategija okoliša Estonije sadrži 20, a Strategija okoliša Švedske 16 strateških ciljeva, radi se o minimumu koji je mogao biti postignut uzimajući u obzir sve specifičnosti i obimnost sektora okoliša. Na ovaj način, postigla se usklađenost sa EU pravnom stečevinom iz oblasti okoliša, uvažavajući kompleksnost i specifičnosti sektora okoliša.

Uredba o izradi strateških dokumenata Federacije BiH članom 11. (Izrada strateške platforme, stav 8.), navodi da nosilac izrade Strategije i učesnici određuju maksimalno tri indikatora za svaki strateški cilj, čiji broj nije prekoračen u Strategiji.

EP 1.6. Da li je ispoštovana faza usaglašavanja strateške platforme?

#### Nalazi i odgovori na evaluacijska pitanja

Strategija je pripremljena u skladu sa Zakonom o razvojnom planiranju i upravljanju planiranjem Federacije BiH (Sl. novine FBiH, br. 32/21), kao i Uredbom o izradi strateških dokumenata u Federaciji BiH (Sl. glasnik FBiH, br. 74/19) u pogledu detaljne analize strateških ciljeva, njihovih indikatora, prioriteta i mjera, uz navođenje svih potrebnih elemenata propisanih ovim zakonskim dokumentima.

Prioriteti su, kako je propisano, jasno formulisani, s navedenim vremenskim periodom važenja Strategije, međusobno usklađeni, mjerljivi uz pomoć indikatora te su društveno i okolišno prihvatljivi.

Mjere unutar prioriteta sadrže jasnu vezu sa strateškim ciljem i prioritetom, naziv mjere, opis mjere, indikatore za praćenje rezultata mjere, razvojni efekat i doprinos mjere ostvarenju prioriteta, indikativni finansijski okvir sa izvorima finansianja, periodom implementacije mjere, odgovornu instituciju za implementaciju mjere kao i period implementacije mjere.

#### Zaključci i preporuke

S obzirom da Strategija sadrži sve propisane smjernice Zakona i Uredbe, zaključuje se da je faza usaglašavanja usklađena, te u trenutku podnošenja izvještaja nema preporuka.

EP 1.7. Da li je ispoštovana faza identifikacije strateških projekata?

#### Nalazi i odgovori na evaluacijska pitanja

Član 13. Uredbe o izradi strateških dokumenata Federacije BiH (Identifikacija strateških projekata) navodi mogućnost identificiranja strateških projekata u strateškom dokumentu kao intervencije od najvećeg značaja za ostvarivanje strateških ciljeva.

#### Zaključci i preporuke

Članovi radnih grupa i angažovani eksperti u ovoj fazi izrade Strategije nisu definisali strateške projekte. Preporučuje se definisanje strateških projekata tokom faze implementacije Strategije. Međutim, prazna polja u koja je moguće upisati strateški projekat su ostavljena kao mogućnost unutar Aneksa 1-7 u kojima se navodi detaljan pregled mjera po tematskim oblastima, a što je bilo obavezno dodati u tabelarnom prikazu mjera shodno Prilogu 1. Uredbe. S obzirom da identifikacija strateških projekata nije obavezna, zaključeno je da je ovoj odredbi Uredbe udovoljeno.

EP 1.8. Da li je izvršena adekvatna provjera usklađenosti strateških dokumenata u FBiH?

#### Nalazi i odgovori na evaluacijska pitanja

Kako je ranije navedeno, Strategija je urađena u skladu sa pravnim okvirom, a pored toga posebnim poglavljem je obrađena usklađenost Strategije sa drugim strateškim dokumentima, pri čemu su razvojni pravci/strateški ciljevi/prioriteti iz različitih strateških dokumenata upoređeni sa prioritetima navedenim u Federalnoj strategiji zaštite okoliša. Nisu sagledani samo strateški dokumenti koji se odnose na Federaciju BiH, već i dokumenti proizašli iz procesa evropskih integracija i međunarodno priznatih ciljeva održivog razvoja.

S tim u vezi, u obzir su uzete:

* Strategija razvoja Federacije BiH (2021–2027)
* Strategija upravljanja vodama Federacije BiH (2010‒2022)
* Zelena agenda za Zapadni Balkan
* Strategija aproksimacije propisa pravnoj stečevini EU u oblasti zaštite okoliša/životne sredine Bosne i Hercegovine (EAS BiH)
* Okvir za realizaciju ciljeva održivog razvoja u BiH
* Program ekonomskih reformi Bosne i Hercegovine (PER BiH 2021‒2023)
* Strategija prilagođavanja klimatskim promjenama i niskoemisijskog razvoja BiH (2020‒2030)
* Utvrđeni doprinos Bosne i Hercegovine (NDC 2020‒2030)

Osim toga, eksperti koji su radili na izradi Strategije su također konsultovali navedene dokumente, kako bi se ostvario najveći mogući stepen usklađenosti.

#### Zaključci i preporuke

Zaključuje se da jeste izvršena provjera usklađenosti Strategije sa drugim strateškim dokumentima te u trenutku podnošenja izvještaja nema preporuka.

EP 1.9. Da li je udovoljeno fazi izrade indikativnog finansijskog okvira?

#### Nalazi i odgovori na evaluacijska pitanja

Član 14. Uredbe propisuje izradu indikativnog finansijskog okvira za provođenje strateškog dokumenta za period važenja Strategije. S tim u vezi, unutar Strategije, analizom su pripremljena poglavlja sa opisom indikativnog finansijskog okvira za svaku od tematskih oblasti posebno. Osim toga, indikativni finansijski okvir je po mjerama tematskih oblasti obrađen u svim aneksima Strategije te sadrži procjene potrebnih finansijskih sredstava po strateškim ciljevima, prioritetima i mjerama iz budžeta ali i ostalim izvorima finansiranja, uključujući kreditna sredstva, sredstva EU i donacije.

#### Zaključci i preporuk

U skladu sa nalazom, u trenutku podnošenja izvještaja, nema komentara/preporuka.

EP 1.10. Da li je u Strategiji definiran način provođenja, praćenja, izvještavanja i evaluacije Strategije?

#### Nalazi i odgovori na evaluacijska pitanja

Strategija sadrži posebno poglavlje koje obrađuje Okvir za implementaciju, monitoring, izvještavanje i evaluaciju Strategije. Poglavlje je zasnovano na načelima usklađenog pristupa planiranju, praćenju i izvještavanja svih nivoa vlasti u Federaciji BiH; rodnoj ravnopravnosti i jednakim mogućnostima za sve građane; horizontalnoj i vertikalnoj koordinaciji; komplementarnosti; partnerstva, saradnje, javnosti i transparentnosti; te odgovornosti, efektivnosti i efikasnosti institucija.

Uredbom o trogodišnjem i godišnjem planiranju rada, monitoringa i izvještavanja u Federaciji BiH (Sl. novine FBiH, br. 74/19), propisano je da potrebno uraditi trogodišnje i godišnje planiranje rada prije realizacije mjera. Uz mjere definisani su i pokazatelji, polazne i ciljne vrijednosti, a u skladu sa Uredbom.

Osim toga, kako je navedeno i u prethodnim nalazima na pitanja, definisana minimalna struktura Strategije je usklađena sa Uredbom.

#### Zaključci i preporuke

U fazi implementacije Strategije, potrebno je izvršiti trogodišnje i godišnje planiranje rada u skladu sa navedenom Uredbom.

EP 1.11. Kako je proveden proces konsultacija?

#### Nalazi i odgovori na evaluacijska pitanja

Prema Uredbi o pravilima za učešće zainteresirane javnosti u postupku pripreme federalnih pravnih propisa i drugih akata (Sl. novine FBiH, br. 51/12), učešće javnosti podrazumijeva informisanje zainteresirane javnosti; konsultacije u kojima nadležni organi traže i primaju povratne informacije o građana; uključivanje što podrazumjeva aktivno učešće javnosti u izradu akata te kroz članstvo u radnim tijelima; te partnerstvo.

Osim formiranja radnih grupa participativnim procesom, tokom izrade Strategije, dokument je bio dostupan za komentiranje svim članovima radnih grupa (koje, kako je ranije navedeno, uključuje veliki broj individua iz različitih sektora). U radne grupe mogli su se uključiti sve zainteresirani pojedinci, s naglaskom na one koji se bave određenim segmentom zaštite okoliša, zbog same specifičnosti sektora. Osim sudjelovanja u izradi mjera/prioriteta tokom radnih grupa, svim učesnicima je data mogućnost i komentiranja prvih verzija Strategije u toku ali i nakon predviđenog roka (rokovi su bili dogovoreni interno sa članovima Upravljačkog odbora).

#### Zaključci i preporuke

U trenutku podnošenja izvještaja, nema komentara/preporuka.

EP 1.12. Da li je potrebno proširiti konsultantski tim/uključiti još subjekata u proces izrade Strategije?

#### Nalazi i odgovori na evaluacijska pitanja

Konsultantski tim za izradu Strategije sastojao se od mnogobrojnih eksperata iz cijele BiH ali i EU. Konkretno, angažovana su po dva koordinatora po tematskoj oblasti, zatim međunarodni eksperti koji su pružali potporu voditeljima tematskih oblasti, tim SEI (Štokholmski institut za okoliš), lokalni partner, komunikacijski tim, tim zadužen za finansijsku evaluaciju, kao i tim za harmonizaciju Strategije.

#### Zaključci i preporuke

U trenutku podnošenja izvještaja, nema komentara/preporuka.

EP 1.13. Da li je adekvatan pravni okvir u okviru kojega su se morali kretati nosilac i ostali akteri izrade Strategije?

#### Nalazi i odgovori na evaluacijska pitanja

Pravna regulacija u okviru kojeg je pripremljena Strategija je zadovoljena u najvećoj mogućoj mjeri. Za određene poteškoće na koje se nailazilo tokom izrade dokumenta, pokušalo se iznaći rješenje komunikacijom između interesnih skupina, kao i rješavanjem otvorenih pitanja tokom sastanaka Upravljačkog odbora.

#### Zaključci i preporuke

Adekvatnost pravnog okvira će moći biti evaluirana tek tokom primjene istog, odnosno tokom perioda implementacije same Strategije.

* 1. Kriteriji sa nalazima i zaključnom ocjenom/preporukom: Relevantnost/konzistentnost

EP 2.1. Jesu li identificirani strateški ciljevi, prioriteti i mjere u skladu sa državnim, EU i SDG prioritetima i ciljevima?

#### Nalazi i odgovori na evaluacijska pitanja

Strateški ciljevi, prioriteti u mjere su u najvećoj mogućoj mjeri napravljene u skladu sa državnim, EU i SDG prioritetima i ciljevima, a zbog čega je unutar Strategije, u skladu sa Uredbom, posebno obrađeno poglavlje Usklađenosti Strategije sa drugim strateškim dokumentima, te su eksperti za svaku tematsku oblast vodili računa o usklađenosti mjera, prioriteta i strateških ciljeva za državnim, EU i SDG prioritetima i ciljevima. Osim toga, za svaku od tematskih oblasti posebno je napravljeno poglavlje koje se odnosi na predstavljanje strateškog cilja, prioriteta (sa indikatorom krajnjeg rezultata, polaznom vrijednosti i ciljnom vrijednosti) te mjerama koje su detaljno obrađene kroz Anekse 1 - 7 Strategije.

#### Zaključci i preporuke

U trenutku podnošenja izvještaja, nema komentara/preporuka.

* + 1. EP 2.2. U kojoj mjeri je osigurana konzistentnost finansijskog okvira sa ciljevima Strategije?

#### Nalazi i odgovori na evaluacijska pitanja

U skladu sa EP 1.9., zaključeno je da je osigurana konzistentnost indikativnog finansijskog okvira sa ciljevima Strategije. Naime, osim posebnih poglavlja, u Strategiji se nalazi i Aneks 9 koji tabelarno detaljno prikazuje pojedinačne troškove za mjere, prioritete te na kraju zbirno za pojedinačne tematske oblasti, odnosno strateške ciljeve.

#### Zaključci i preporuke

U trenutku podnošenja izvještaja, nema komentara/preporuka.

* 1. Kriterij sa nalazima i zaključnom ocjenom/preporukom: Koherentnost

EP 3.1.Postoji li komplementarnost i sinergija između definiranih mjera, prioriteta i ciljeva?

#### Nalazi i odgovori na evaluacijska pitanja

S obzirom na ranije pomenutu specifičnost sektora okoliša, Strategija je pripremljena sa sedam strateških ciljeva koji odgovaraju (tj. komplementarni su) tematskim oblastima. Procesom harmonizacije Strategije izvršene su bitne izmjene kojima se u najvećoj mogućoj mjeri osiguralo da se strateški ciljevi, prioriteti i mjere ne ponavljaju i budu što usklađeniji. Međutim, u obzir je uzet i princip međupovezanosti između tematskih oblasti, odnosno mjere/prioriteti koji su kreirani tako da u obzir uzimaju više tematskih oblasti, kao što su npr. pitanja ravnopravnosti spolova, društvene jednakosti i siromaštva.

Osnova za postavljanje strateških ciljeva je dakako vizija, stoga Strategija sadrži posebno poglavlje o tome, a u kojem se navodi da je „*Federacija Bosne i Hercegovine prosperitetan životni prostor, koji ima za cilj podizanje kvaliteta okoliša i unaprjeđenja kvaliteta života stanovništva na svim nivoima federalne zajednice, uz poštivanje principa dobrog upravljanja i politika jednakih mogućnosti.“*

Vizija je razvijena u skladu s pravcima održivog razvoja za cijelu zemlju, kao i činjenicom da je očuvan okoliš jedan dio strateške orijentacije razvoja Federacije BiH.

#### Zaključci i preporuke

U trenutku podnošenja izvještaja, nema komentara/preporuka.

* 1. Kriterij sa nalazima i zaključnom ocjenom/preporukom: Interventna logika i efektivnost

EP 4.1. Da li aktivnosti pretpostavljene u mjerama doprinose ostvarenju cilja/outcome mjere? Da li su mjere adekvatne za implementaciju prioriteta i ciljeva?

#### Nalazi i odgovori na evaluacijska pitanja

Aktivnosti koje su predviđene mjerama doprinose ostvarenju prioriteta, odnosno strateških ciljeva. One su detaljno navedene unutar Aneksa 1-7. Strategije, sa jasnim pregledom mjera, odnosno opisima mjere s okvirnim područjem djelovanja. Uz to, navedeni su i razvojni efekti sa doprinosom mjere za ostvarenje prioriteta.

#### Zaključci i preporuke

U trenutku podnošenja izvještaja, nema komentara/preporuka.

EP 4.2. Postoji li pripremljena interventna logika Strategije? Uključuje li logičku vezu između ciljeva i izazova definiranih u SWOT i TOWS analizi? Da li su predložene mjere relevantne iz ugla dijagnostike rasta i situacione analize?

#### Nalazi i odgovori na evaluacijska pitanja

Teorija promjene ili interventna logika nije napravljena tokom izrade Strategije. Međutim, analiza stanja (situacione analize) koja je kao posebno poglavlje obrađeno za svaku tematsku oblast unutar Strategije, je pripremljena i usklađena sa principima SWOT[[4]](#footnote-5) analize. Predložene mjere su proizašle iz sastanaka radnih grupa i Upravljačkog odbora kao i situacione analize, time praveći povezanost između situacione analize i predloženih mjera.

#### Zaključci i preporuke

S obzirom da je način kreiranja situacione analize uređen Uredbom o izradi strateških dokumenata Federacije BiH, unutar Strategije obrađena je analiza stanja za svaku tematsku oblast u skladu sa propisanim članom 11. Uredbe. S tim u vezi, u trenutku podnošenja izvještaja, nema komentara/preporuka.

EP 4.3. U kojoj mjeri je interventna logika utemeljena na dokazima, iz studija, radova eksperata?

#### Nalazi i odgovori na evaluacijska pitanja

Teorija promjene ili interventna logika nije kreirana tokom pripreme Strategije, međutim, osnova pripreme situacione analize (a koja je harmonizirana sa SWOT analizom), su bili relevantni zakoni, dokumenti, statistički podaci i slično, kako bi se dobio što realniji prikaz trenutne situacije u sedam oblasti zaštite okoliša. Korišteni su mnogobrojni relevantni stručni izvori, koji su dostupni u samom dokumentu Strategije.

#### Zaključci i preporuke

U trenutku podnošenja izvještaja, nema komentara/preporuka.

EP 4.4. Da li su definirani strateški projekti sa svim elementima?

#### Nalazi i odgovori na evaluacijska pitanja

Uredba o izradi strateških dokumenata u Federaciji BiH članom 13. navodi da se za implementaciju strateških dokumenata mogu definisati strateški projekti. U slučaju ove Strategije, s obzirom da se ne radi o obaveznom dijelu procesa izrade, nisu definisani strateški projekti. Međutim, u prilogu Uredbe koji se odnosi na detaljan pregled mjera, predviđeno je mjesto na kojem je moguće navesti strateške projekte. Stoga je u tabelama Aneksa 1-7 dodano polje u koje je moguće upisati strateški projekat koji se odredi u budućnosti.

#### Zaključci i preporuke

U skladu sa nalazom, zaključuje se da je moguće u fazi implementacije dodati relevantne strateške dokumente.

* 1. Kriterij: Sistem indikatora

EP 5.1. Da li svaki cilj, prioritet i mjera imaju adekvatan broj odgovarajućih indikatora?

#### Nalazi i odgovori na evaluacijska pitanja

U skladu sa odredbama Uredbe koja propisuje maksimalno do tri indikatora po strateškom cilju, kako je obrazloženo i u prethodnim pitanjima, u Strategiji se nije prekoračio ovaj maksimalno dopušteni broj.

Pored toga, ovi indikatori su detaljno obrazloženi u Aneksu 8 po tematskim oblastima, koji je dostupan u dokumentu Strategije.

#### Zaključci i preporuke

U trenutku podnošenja izvještaja, nema komentara/preporuka.

EP 5.3. U kojoj mjeri predloženi indikatori reflektiraju promjenu i očekivane rezultate aktivnosti? Koliko su predloženi indikatori relevantnih mjera adekvatni za predložene aktivnosti?

#### Nalazi i odgovori na evaluacijska pitanja

Indikatori u većini slučajeva reflektuju očekivane rezultate aktivnosti. Kada je riječ o indikatorima koji se nalaze na nivou Federacije BiH, većina indikatora su napravljeni na osnovu preporučenih EUROSTAT indikatora, uz dodatne konsultacije i potvrde postojećih informacija od Federalnog zavoda za statistiku i drugih relevantnih institucija u procesu izrade Strategije.

#### Zaključci i preporuke

U fazi implementacije Strategije, preporučuje se redovno prikupljanje informacija relevantnih za indikatore koji su navedeni u predmetnom dokumentu. U ostalom dijelu, nema daljnjih preporuka.

EP 5.4. Do kog nivoa su indikatori jasni i nedvosmisleni?

#### Nalazi i odgovori na evaluacijska pitanja

Indikatori Strategije su jasni i nedvosmisleni, s obzirom da su rađeni u saradnji sa nadležnim institucijama, te je za iste urađena jezička lektura s ciljem usklađivanja terminologije i osiguravanje jasnog sadržaja Strategije.

#### Zaključci i preporuke

U fazi implementacije Strategije, preporučuje se redovno prikupljanje informacija relevantnih za indikatore koji su navedeni u predmetnom dokumentu. U ostalom dijelu, nema daljnjih preporuka.

EP 5.5. Da li su izvori indikatora navedeni i dostupni?

#### Nalazi i odgovori na evaluacijska pitanja

Iako izvori nisu direktno navedeni, važno je napomenuti da je većina indikatora proizašla iz dijaloga sa nadležnim instutucijama, kao i vođenjem određenim izvorima podataka kao što su EUROSTAT i *web*-stranica Federalnog zavoda za statistiku te Agencije za statistiku BiH (te i drugih relevantnih institucija).

Za većinu strateških ciljeva navedeni su indikatori strateškog cilja kao i polazna vrijednost, što ukazuje na činjenicu da se indikatori prikupljaju. Ovo nije samo slučaj kod strateškog cilja 5, koji se odnosi na tematsku oblast Hemijska sigurnost i buka.

Ova tematska oblast ima jasno definisan strateški cilj i indikatore strateškog cilja, no polazne i ciljne vrijednosti trenutno ne mogu biti utvrđene.

Također, strateški cilj 6, koji se odnosi na tematsku oblast Održivo upravljanje resursima, ima dva indikatora strateškog cilja, no za jedan od njih (površina degradiranog zemljišta) nije utvrđena polazna ni ciljna vrijednost iz razloga što Federacija BiH nema tačno utvrđenu površinu degradiranog zemljišta.

Za indikatore prioriteta i mjere, svi podaci proizilaze iz analize stanja po tematskim oblastima.

#### Zaključci i preporuke

Tokom procesa implementacije, preporučuje se analiza dostupnosti podataka o indikatorima koji nedostaju (polazno stanje) te kontinuirano ažuriranje Strategije. Također, u slučaju Hemijske sigurnosti i buke i Održivog upravljanja resursima, odnosno strateškim ciljevima 5. i 6., u prvim godinama implementacije Strategije potrebno je odrediti polaznu vrijednost. Kada je riječ o ciljnim vrijednostima za većinu strateških ciljeva, iste je također potrebno odrediti u prvim godinama implementacije. Osim prethodno navedenog, u trenutku podnošenja izvještaja, nema dodatnih komentara/preporuka.

EP 5.6. Da li su postavljene bazne linije indikatora? Da li indikatori sadrže polazne i ciljne vrijednosti?

#### Nalazi i odgovori na evaluacijska pitanja

U skladu sa EP 5.5., za većinu indikatora navedene su polazne vrijednosti, što ukazuje na činjenicu da se indikatori prikupljaju. Polazna vrijednost nije navedena samo u slučaju strateškog cilja 5. (*Očuvati ljudsko zdravlje, poboljšati dobrobit i kvalitet života za sve*) tematske oblasti Hemijska sigurnost i buka i djelomično za tematsku oblast Održivo upravljanje resursima, kao što je pojašnjeno u EP 5.5.

Za indikatore prioriteta i mjere, svi podaci proizilaze iz analize stanja po tematskim oblastima.

#### Zaključci i preporuke

Tokom procesa implementacije, preporučuje se analiza dostupnosti podataka o indikatorima koji nedostaju (za polazno stanje, odnosno za Strateški cilj 5. i 6.) te kontinuirano ažuriranje Strategije. Osim prethodno navedenog, u trenutku podnošenja izvještaja, nema komentara/preporuka.

EP 5.7. Postoje li ograničenja za adekvatan monitoring indikatora rezultata? Postoji li potreba za posebnim aktivnostima kao priprema za monitoring poput treninga osoblja ili organizacije saradnje sa ministarstvima, jesu li ove aktivnosti predviđene dokumentom?

#### Nalazi i odgovori na evaluacijska pitanja

Aktivnosti monitoringa između tematskih oblasti su u najvećoj mjeri pokrivene Prioritetom 7.5. (Uspostaviti efikasan sistem evidencije i transparetnog izvještavanja podataka o okolišu u Federaciji BiH uz konsultacije sa Partnerstvom 27) tematske oblasti Upravljanje okolišem. Ovaj prioritet će doprinijeti adekvatnom monitoringu indikatora rezultata, a značajni napori će biti usmjereni na praćenje pokazatelja ciljeva održivog razvoja u Federaciji Bosne i Hercegovine za tematsko područje Okoliš i učešće u uspostavi Evropskih ekonomskih računa okoliša.

Nadalje, Strategija obuhvata i posebno poglavlje koje se tiče okvira za implementaciju, monitoring, izvještavanje i evaluaciju Strategije koje jasno navodi kako su uspostavljeni sistemi, te sadrži prijedlog plana praćenja i izvještavanja.

#### Zaključci i preporuke

U trenutku podnošenja izvještaja, nema komentara/preporuka.

EP 5.8. Da li će vrijeme pripreme monitoring izvještaja osigurati pravovremenu informaciju za novi ciklus planiranja? Da li je monitoring rezultata predviđen tako da je osigurana dostupnost indikatora rezultata?

#### Nalazi i odgovori na evaluacijska pitanja

Posebno poglavlje „Okvir za implementaciju, monitoring, izvještavanje i evaluaciju Strategije“ navodi potrebu za izradom dva izvještaja: godišnji izvještaj o radu i izvještaj o razvoju u skladu sa Uredbom o trogodišnjem i godišnjem planiranju rada, monitoringu i izvještavanju u Federaciji BiH (Sl. novine Federacije BiH, br. 74/19). Predložen je i plan praćenja i izvještavanja zajedno sa ulogom sudionika u Federaciji BiH a koji se sastoji od: vrste izvještaja, sadržaja, informacije ko dostavlja informacije, informacije ko izrađuje izvještaj, učestalost te svrhu.

#### Zaključci i preporuke

Preporučuje se planiranje vršenja evaluacije u toku 3 do 5 godina od implementacije Strategije.

EP 5.9. Da li su procedure monitoringa jasno definirane i da li je sistem izvještavanja/monitoringa i evaluacije postavljen na način da informiše donosioce odluka?

#### Nalazi i odgovori na evaluacijska pitanja

Kako je obrazloženo u prethodnom EP 5.8., nalaz je da procedura monitoringa jeste jasno definisana uvidom u poglavlje „Okvir za implementaciju, monitoring, izvještavanje i evaluaciju Strategije“.

#### Zaključci i preporuke

U trenutku podnošenja izvještaja, nema komentara/preporuka.

EP 5.10. Da li su upravljačke strukture monitoringa i evaluacije postavljene na način da osiguravaju vezu između donosioca odluka i implementacije?

#### Nalazi i odgovori na evaluacijska pitanja

Osim ranije spomenutog poglavlja „Okvir za implementaciju, monitoring, izvještavanje i evaluaciju Strategije“ unutar Strategije, važno je spomenuti i da aneksi 1-7 Strategije (po jedan aneks za svaku posebnu tematsku oblast) navode nosioce mjere te instituciju odgovornu za koordinaciju implementacije mjera. Time se ohrabruje njihovo uvezivanje kako bi zajedno donosili odluke i vršili neophodne procese implementacije.

#### Zaključci i preporuke

U fazi implementacije, osigurati vezu između donosioca odluka u skladu sa preporukama Aneksa 1-7 (prikaz detaljnog pregleda mjera po tematskim oblastima).

EP EP 5.11. Da li su evaluacije u toku predviđene na način da osiguravaju ažuriranost Strategije i zakonski okvir?

#### Nalazi i odgovori na evaluacijska pitanja

Evaluacija u toku, odnosno evaluacija koja se vrši u toku implementacije strateškog dokumenta, jeste predviđena Strategijom, u poglavlju „Okvir za implementaciju, monitoring, izvještavanje i evaluaciju Strategije“. Strategija jasno i nedvosmisleno navodi da evaluacija u toku treba biti provedena u skladu sa važećom Uredbom o evaluaciji strateških dokumenata u Federaciji BiH (Sl. novine Federacije BiH, br. 2/21), sa propisanim kriterijima, te sa propisanom formom. Navodi se i da ovu evaluaciju treba sprovesti u pretposljednjoj godini implementacije strateškog dokumenta.

#### Zaključci i preporuke

U pretposljednjoj godini implementacije Strategije, potrebno izvršiti evaluaciju u toku.

* 1. Kriterij: Strukturni okvir

EP 6.1. U kojoj mjeri je dokument usklađen sa principima jednakosti i nediskriminacije?

#### Nalazi i odgovori na evaluacijska pitanja

U procesu izrade Strategije poštivan je princip ravnopravnosti spolova, posebno uzimajući u obzir korištenje komponente ravnopravnost spolova, društvena jednakost i siromaštvo, a koje je integrisano kroz svaku tematsku oblast, a posebno kroz tematsku oblast Upravljanje okolišem koji služi kao zajednički parametar i za ostale oblasti. Dio tima za izradu Strategije su činili i međunarodni i lokalni stručnjaci za pitanja ravnopravnosti spolova, društvene jednakosti i siromaštva. Dakako, u obzir su uzeti i principi ravnopravnosti spolova i jednakih mogućnosti za sve građane (što je propisano Uredbom o evaluaciji strateških dokumenata Federacije BiH), kao i Zakon o ravnopravnosti spolova BiH (Sl. glasnik BiH, br. 32/10 2010).

Osim toga, kako je navedeno u EP 1.1., u izradi Strategije je sudjelovao veći broj manje zastupljenog spola od onog koji je predviđen zakonskim okvirom. Nadalje, u izradi su učestvovali i predstavnici/-ice Gender Centra Federacije BiH, što je evidentno uvidom u bazu podataka projekta i njihovim učešćem u procesu konsultacija, na sastancima radnih grupa i Upravljačkog odbora, te kroz redovnu korespondenciju sa ekspertima.

#### Zaključci i preporuk

U trenutku podnošenja izvještaja, nema komentara/preporuka.

EP 6.2. Da li su ciljevi, prioriteti i mjere definirane jasnim, nedvosmislenim, jednostavnim, razumljivim jezikom?

#### Nalazi i odgovori na evaluacijska pitanja

Cjelokupni tekst Strategije je jasan, nedvosmislen, jednostavan i razumljiv s obzirom na višestruke revizije samog dokumenta ali i izvršenu jezičku lekturu.

#### Zaključci i preporuke

U trenutku podnošenja izvještaja, nema komentara/preporuka.

EP 6.3. U kojoj mjeri su adresirani očekivani učinci strategije ili negativni učinci strategije?

#### Nalazi i odgovori na evaluacijska pitanja

Strategija uzima u obzir različite nedostatke i probleme kada je riječ o sektoru okoliša, a koji su uzeti u obzir i prilikom definisanja mjera. U Strategiji nisu adresirani potencijalni negativni učinci same Strategije, s obzirom da se ne očekuju značajni negativni učinci zbog predloženih mjera.

Sve mjere imaju jasno naznačen opis mjere sa okvirnim područjem djelovanja, kao i identificirane indikatore za praćenje rezultata mjere (indikatori izlaznog rezultata i krajnjeg rezultata, polazne vrijednosti i ciljne vrijednosti) u cilju smanjenja/uklanjanja određenih uočenih nedostataka i u svrhu adresiranja očekivanih učinaka Strategije.

#### Zaključci i preporuke

U trenutku podnošenja izvještaja, nema komentara/preporuka.

EP 6.4. Da li je strateška platforma pripremljena sa ključnim elementima?

#### Nalazi i odgovori na evaluacijska pitanja

Kako je navedeno i u prethodnim EP, Uredba o izradi strateških dokumenata u Federaciji BiH propisuje izradu strateške platforme za svaki strateški dokument, a koja minimalno treba da sadrži situacionu analizu, viziju razvoja i strateške ciljeve sa indikatorima. Prilikom izrade Strategije, korištene su ažurne i relevantne dostupne informacije, te je po svim tematskim oblastima napravljen osvrt na perspektivu spolne ravnopravnosti, društvene jednakosti i/ili siromaštva prema postojećim podacima. Analiza je utvrdila polazno stanje i izazove po tematskim oblastima ali i potencijale sa ciljem općeg sagledavanja stanja. Vizija je definisana posebnim poglavljem u Strategiji, a posebno su i detaljno obrađeni strateški ciljevi po tematskim oblastima, koji su kreirani u skladu sa dogovorom sa učesnicima te prema postojećim potrebama, čime je istovremeno ispoštovano i načelo transparentnosti. Osim toga, Strategija definiše i indikatore koji se ostvaruju realizacijom strateških ciljeva. Indikatori sadrže polazne i ciljne vrijednosti.

#### Zaključci i preporuke

Tokom faze implementacije, potrebno je redovno ažuriranje Strategije u ovom pogledu. U ostalom dijelu, nema komentara/preporuka.

EP 6.5. Prioriteti trebaju biti jasno formulisani, ostvarivi u vremenskom periodu važenja strateških dokumenata, međusobno usklađeni, mjerljivi uz pomoć objektivno provjerljivih indikatora, te društveno i okolišno prihvatljivi. Svaki prioritet označava se hijerarhijski nižim rednim brojem relevantnog strateškog cilja.

#### Nalazi i odgovori na evaluacijska pitanja

Uredba o izradi strateških dokumenata u Federaciji BiH propisuje utvrđivanje prioriteta i mjera. Prioriteti su, u skladu sa Uredbom, jasno formulisani i definisani od strane eksperata, a u skladu sa komentarima i konsultacijama sa članovima tematskih radnih grupa i Upravljačkog odbora, te je osigurana njihova usklađenost sa strateškim ciljevima. Prioriteti su, pored toga, ostvarivi u predviđenom vremenskom periodu, te društveno i okolišno prihvatljivi, s obzirom da se radi specifično o sektoru zaštite okoliša.

#### Zaključci i preporuke

U trenutku podnošenja izvještaja, nema komentara/preporuka.

EP 6.6. Da li su mjere jasno formulisane i adekvatno struktuirane?

#### Nalazi i odgovori na evaluacijska pitanja

Strateški ciljevi, prioriteti i mjere su u ovoj Strategiji poredani su hijerarhijski po brojevima. Strateški cilj je tako označen prioritetnim rednim brojem (1., 2., 3., itd.), prioriteti su poredani u skladu sa rednim brojem strateškog cilja kojem pripadaju (npr. 2.2., 2.3. 2.4., itd.) te na kraju mjere, koje su poredane sukladno rednom broju prioriteta na koji se mjera odnosi (npr. 3.3.1., 3.3.2., 3.3.3., itd.).

Sve mjere unutar Strategije su usklađene sa prioritetima, te su osmišljene od strane eksperata, članova radnih grupa i Upravljačkog odbora. Mjere su jasno formulisane, ostvarive u vremenskom periodu važenja strateških dokumenata i međusobno usklađene. Mjere sadrže vezu sa strateškim ciljem i prioritetom, naziv mjere, opis mjere sa okvirnim područjem djelovanja, indikatore za praćenje rezultata mjere, razvojni efekat i doprinos mjere ostvarenju prioriteta, indikativnu finansijsku konstrukciju (sa naznačenim izvorima finansiranja), period implementacije mjere, te navedenu instituciju koja će biti odgovorna za koordinaciju i implementaciju mjere.

Sve mjere su jasno prikazane u aneksima 1-7 Strategije, u skladu sa članom 12. (Utvrđivanja prioriteta i mjera) te Prilogom 1 (tačka 6.) koji daje sažeti pregled strateškog dokumenta iz Uredbe o izradi strateških dokumenata u Federaciji BiH.

#### Zaključci i preporuke

U trenutku podnošenja izvještaja, ovaj nalaz nema komentara/preporuka.

EP 6.7. Da li je u strateškom dokumentu definisan okvir za provođenje, praćenje, izvještavanje i evaluaciju ?

#### Nalazi i odgovori na evaluacijska pitanja

Kako je i prethodno navedeno, Strategija sadrži posebno poglavlje pod nazivom „Okvir za implementaciju, monitoring, izvještavanje i evaluaciju Strategije“, u kojem se detaljnije opisuju koraci za realizaciju mjera. Implementacija mjera se vrši kroz trogodišnje i godišnje planove rada u Federaciji BiH, što se navodi u Strategiji, a u skladu je sa Uredbom o trogodišnjem i godišnjem planiranju rada, monitoringa i izvještavanja u Federaciji BiH (Sl. novine FBiH, br. 74/19).

Osim toga, u aneksima 1-7 Strategije, jasno su naznačene institucije koje će biti nadležne za za koordinaciju implementacije i provedbu mjera po tematskim oblastima, kao i očekivani vremenski okvir za njihovu realizaciju.

#### Zaključci i preporuke

U trenutku podnošenja izvještaja, ovaj nalaz nema komentara/preporuka.

EP 6.8. Da li je pripremljen (a) akcioni plan za strateški dokument i (b) za koji period?

#### Nalazi i odgovori na evaluacijska pitanja

Prema Uredbi o izradi strateških dokumenata u Federaciji BiH (član 19.), Akcioni plan treba da minimalno sadrži naziv strateškog cilja i prioriteta, naziv planiranih mjera i strateških projekata sa očekivanim rezultatima, nosioce realizacije, okvirnu finansijsku vrijednost po godinama i očekivane izvore finansiranja. Sve ove stavke su unutar Strategije navedene pod aneksima 1-7, koji se u potpunosti poklapaju sa traženim minimalnim sadržajem akcionog plana propisanog Uredbom.

#### Zaključci i preporuke

U trenutku podnošenja izvještaja, ovaj nalaz nema komentara/preporuka.

EP 6.9. Da li akcioni plan sadrži minimalne elemente iz UoISD?

#### Nalazi i odgovori na evaluacijska pitanja

U skladu sa odgovorom iz EP 6.8., utvrđeno je da Aneksi 1 - 7 Strategije sadrži sve potrebne elemente koji su propisani Uredbom o izradi strateških dokumenata Federacije BiH.

#### Zaključci i preporuke

U trenutku podnošenja izvještaja, ovaj nalaz nema komentara/preporuka.

EP 6.10. Da li je ispoštovana minimalna struktura strateških dokumenata u FBiH kao što je opisano u Prilogu broj 1, člana 20 UoISD-a?

#### Nalazi i odgovori na evaluacijska pitanja

U skladu sa Prilogom 1 Uredbe o izradi strateških dokumenata Federacije BiH, Strategija sadrži sve neophodne elemente. Strategija se sastoji od poglavlja:

1. Uvod – sa naznačenom svrhom i značajem Strategije
2. Metodologija – sa naznačenim regulativnim okvirom te opisom procesa izrade i konsultacija
3. Strateška plaforma (koja sadrži poglavlja koja se odnose na strateško fokusiranje, viziju, strateške ciljeve te prioritete strateških ciljeva)
4. Posebna poglavlja za svaku tematsku oblast (svako poglavlje se sastoji od analize situacije, strateškog cilja sa pregledom prioriteta i mjera te opisa indikativnog finansijskog okvira)
5. Usklađenost Strategije sa drugim strateškim dokumentima
6. Okvir za implementaciju, monitoring, izvještavanje i evaluaciju
7. Aneksi 1 – 7: Detaljni pregled mjera po tematskim oblastima
8. Aneks 8: Sažeti pregled strateškog dokumenta po tematskim oblastima
9. Aneks 9: Indikativni finansijski okvir

Shodno navedenom, utvrđuje se da je Strategija zadovoljila minimalni propisani sadržaj Uredbe.

#### Zaključci i preporuke

U trenutku podnošenja izvještaja, ovaj nalaz nema komentara/preporuka.

1. Prilozi
   1. Prilog 1: Plan evaluacije

|  |  |
| --- | --- |
| 1. **Naziv strateškog dokumenta** |  |
| 1. **Oznaka vrste evaluacije** |  |
| 1. **Predmet i cilj evaluacije** |  |
| 1. **Pregled predviđenih evaluacijskih kriterija sa pitanjima, te planiranih metoda koje će se koristiti u postupku evaluacije** |  |
| 1. **Lista dostupnih i predviđenih izvora podataka za provođenje postupka evaluacije** |  |
| 1. **Vremenski okvir provođenja postupka evaluacije na osnovu izrađenog opisa posla** |  |
| 1. **Indikativni budžet za provođenje postupka evaluacije (troškovi vanjskih evaluatora i eventualno troškovi osiguravanja dostupnosti određenih podataka)** |  |

1. (ILDP 2021) [↑](#footnote-ref-2)
2. Kao i od strane Vlade Republike Srpske i Vlade Brčko distrikta BiH [↑](#footnote-ref-3)
3. Zbog specifičnosti *ex-ante* pristupa, u ovom dokumentu razmatrani su kvalitet, relevantnosti, učinkovitost i koherentnost. [↑](#footnote-ref-4)
4. SWOT analiza je analiza snaga, slabosti, prilika i prijetnji (eng. *Strengths - snage, Weaknesses - slabosti, Opportunities - prilike, Threats - prijetnje*) [↑](#footnote-ref-5)